**Étkezés**

Iskolánkban étkezést is lehet igényelni. Saját konyhánk, éttermünk nincs, A Humanitárius Kft által üzemeltetett étteremben ebédelnek diákjaink. Az étterembe, ami alig több mint 100 méterre van az iskolától, a szervezetten étkező gyerekek pedagógus kísérettel mennek át.

Jelenleg az ebéd térítési díja 445Ft/fő, míg a háromszori étkezésért (tízórai, ebéd, uzsonna) 657 Ft-ot kell fizetni.

50%-os kedvezményt a három vagy többgyermekes, valamint a tartósan beteg gyermeket nevelő családok tudnak igénybe venni. Ez utóbbi kategóriába tartoznak a sajátos nevelési igényű (SNI) és a beilleszkedési, tanulási, magatartási nehézséggel (BTMN) küzdő gyerekek is.

100%-os kedvezmény a rendszeres gyermekvédelmi kedvezményben részesülő gyermekek étkezésére jár.

Iskolánk egy külső vállalkozó által üzemeltetett jól felszerelt büfével rendelkezik. A Büfé reggel 7 órától 13 óra 30-ig tart nyitva. Itt is van lehetőség tízórai megvásárlására, vagy előfizetésére is. A büfében az ételallergiás és érzékeny gyermekek étkezése is megoldható.

Kérjük, ha valakinek a gyermeke ételallergiás, valamilyen ételre érzékenyen reagál, feltétlen jelezzék számunkra!